L 282/558
LT
Europos Sąjungos oficialusis leidinys
2022 10 31
2.
Atsižvelgiant į šio skyriaus 1 pastabą, 84 skirsnio 1 pastabą ir 85 skirsnio 1 pastabą, mašinų dalys (išskyrus gaminių, priskiriamų 8484, 8544, 8545, 8546 arba 8547 pozicijai, dalis) turi būti klasifikuojamos vadovaujantis šiomis taisyklėmis: a) dalys, kurios pačios yra prekės, priskiriamos kurioms nors 84 arba 85 skirsnio pozicijoms (išskyrus 8409, 8431, 8448, 8466, 8473, 8487, 8503, 8522, 8529, 8538 ir 8548 pozicijas), visada turi būti priskiriamos jas atitinkančioms pozicijoms; b) kitos dalys, kurios vien tik arba daugiausia skirtos tam tikros rūšies mašinoms arba kelių rūšių mašinoms, priskiriamoms tai pačiai pozicijai (įskaitant mašinas, priskiriamas 8479 arba 8543 pozicijai), turi būti klasifikuojamos kartu su tos rūšies mašinomis arba priskiriamos jas atitinkančiai 8409, 8431, 8448, 8466, 8473, 8503, 8522, 8529 arba 8538 pozicijai.
Tačiau dalys, kurios vienodai tinka naudoti ir kartu su prekėmis, priskiriamomis 8517 pozicijai, ir kartu su prekėmis, priskiriamomis 8525–8528 pozicijoms, turi būti priskiriamos 8517 pozicijai, o dalys, kurios tinkamos naudoti vien tik arba daugiausia su 8524 pozicijai priskiriamomis prekėmis, turi būti priskiriamos 8529 pozicijai; c) visos kitos dalys turi būti priskiriamos jas atitinkančiai 8409, 8431, 8448, 8466, 8473, 8503, 8522, 8529 arba 8538 pozicijai arba, jeigu tai neįmanoma, 8487 arba 8548 pozicijai. 3.
Jeigu kontekste nenurodyta kitaip, tai sudėtinės mašinos, sudarytos iš dviejų arba daugiau tarpusavyje sujungtų ir sudarančių bendrą visumą mašinų, ir kitos mašinos, skirtos atlikti dvi arba daugiau viena kitą papildančių arba alternatyvių funkcijų, turi būti klasifikuojamos taip, lyg jos būtų sudarytos tik iš sudedamosios dalies, atliekančios pagrindinę funkciją, arba būtų tik šią funkciją atliekanti mašina. 4.
Jeigu mašina (įskaitant mašinų agregatą) yra sudaryta iš atskirų sudedamųjų dalių (atskirų arba tarpusavyje sujungtų vamzdynais, pavarų (transmisijos) įtaisais, elektros kabeliais arba kitais įtaisais), kurie skirti naudoti kartu atliekant tiksliai apibrėžtą funkciją, nurodytą vienoje iš 84 arba 85 skirsnio pozicijų, tada visa visuma turi būti priskiriama pozicijai, atitinkančiai tą funkciją. 5.
Šiose pastabose žodis „mašina“ įvardija bet kurią mašiną, mašinų junginį, gamybos liniją, įrenginį, įrangą, aparatą arba prietaisą, nurodytą 84 arba 85 skirsnio pozicijose. 6.
A) Visoje nomenklatūroje žodžių junginys „elektros ir elektroninės įrangos atliekos ir laužas“ reiškia elektros ir elektroninius mazgus, spausdintines plokštes ir elektros bei elektroninius gaminius, kurie: a) tapo nebetinkamais naudoti pagal savo pirminę paskirtį dėl sulūžimo, supjaustymo arba dėl kitų procesų arba yra ekonomiškai netinkami taisyti, atnaujinti arba renovuoti, kad atgautų savo pirminę paskirtį; ir b) yra supakuoti arba siunčiami tokiu būdu, kuris neskirtas atskiriems gaminiams apsaugoti nuo pažeidimų per transportavimo, pakrovimo ir iškrovimo operacijas.
B) Mišrios siuntos, kurias sudaro „elektros ir elektroninės įrangos atliekos ir laužas“ ir kitos atliekos bei laužas, priskiriamos 8549 pozicijai.
C) Šiam skyriui nepriskiriamos buitinės atliekos, apibrėžtos 38 skirsnio 4 pastaboje.
Papildomosios pastabos 1.
Įrankiai, reikalingi tam tikroms mašinoms surinkti arba aptarnauti, turi būti klasifikuojami kartu su tomis mašinomis, jeigu importuojami kartu su jomis.
Keičiamieji įrankiai, importuojami kartu su mašinomis, taip pat turi būti klasifikuojami kartu su jomis, jeigu jie yra įprastinė mašinų įranga ir paprastai parduodami kartu su jomis. 2.
Muitinei pareikalavus deklarantas kartu su deklaracija privalo pateikti iliustruotą dokumentą (pavyzdžiui, instrukcijas, prospektus, katalogo puslapį, fotografiją), įprastiniu būdu apibūdinančius mašiną, jos paskirtį ir pagrindines charakteristikas, o deklaruodamas nesurinktą arba išardytą mašiną – surinkimo brėžinį ir atskirų pakuočių turinio sąrašus.
3. 2 bendrosios aiškinimo taisyklės a punkto nuostatos taip pat taikomos deklarantui pageidaujant.
Jas taikant atsižvelgiama į kompetentingų valstybės institucijų nustatytas sąlygas, kurių turi būti laikomasi importuojant mašinas, pateikiamas atskiromis siuntomis.